Урыстәыла автомашьынарныҟәцаҩцәа мышктәи ОСАГО аполисқәа роур ҟалоит
© Sputnik / Алексей МальгавкоС 1 октября ОСАГО будут оформлять на бланках нового образца
© Sputnik / Алексей Мальгавко/
Аҳәынҭдума аҩбатәи аԥхьарала иаднакылеит аамҭакьаҿлатәи ОСАГО аполисқәа роура алыршаразы азакәан апроект.
АҞӘА, ԥхынгәы 20 - Sputnik. Урыстәыла автомашьынарныҟәцаҩцәа мышктәи ОСАГО аполисқәа роур ҟалоит.
Аҳәынҭдума аҩбатәи аԥхьарала иаднакылеит аамҭакьаҿлатәи – мышкы инаркны хымз рҟынӡа аҿҳәара змоу ОСАГО аполисқәа роура алыршаразы азакәан апроект.
Уажәы азакәан ишаҳәо ала, аполисқәа шықәсык ҿҳәарас ирыманы еиҿыркаауеит, убри аан хымз иреиҵамзароуп.
Иҟоуп алкаарақәа ҩба:
автомашьына анаархәалак ашьҭахь ашәҟәы иахьҭаргало анеиразы аполис аиҿкаара (20 мшы еиҳамкәа),
аҳәаанырцә тәылаҿ ашәҟәы иҭагалоу автомашьына аамҭала Урыстәыла аҵакыраҿы ахархәараан.
Аԥҟара ҿыцқәа рыла, аԥгаԥсатә хьчара амчра аиуеит аполис анроу ашьҭахь хымш ирхымгакәа. Аполис аиҿкааразы ахархәара аҭахоит еиҵоу акоеффициент. Уи аҵакы аԥгаԥсаҟаҵаҩцәа рхала иҳәаақәырҵоит.
Арҭ рҩызцәа акоеффициентқәа рышьақәыргылара афактор аԥгаԥсатә лагалақәа рахыԥхьаӡалара аметодикаҿ иарбахоит. Азакәан амчра аиуеит официалла ианкьыԥхьхалак ашьҭахь 210 мшы анҵлак.